tartuNLP/wikipedia-smugri-20251201 huggingface dataset:
Шунды (огазеяськон)

«Шунды» — удмурт егитъёслэн мерлыко огазеяськонзы.
Историез.
«Шунды» 1990-тӥ арын кылдэмын. 
Али огазеяськонлэн ёзэтъёсыз Удмурт шаерысьтымы 12 ёросъёсаз ужало. 2-тӥ тулыспалэ 2012-тӥ арын О. А. Тронина «Шундылэн» 18-тӥез тӧроез луиз но нырысетӥез, кин Правлениез но Кенешез бурд улаз басьтӥз. Со дорозь егитъёслэн огазеяськонэнызы шаерамы но солэн палэназ тодмо луэм адямиос кивалтӥзы. Соос пӧлын Т. Корнилова, С. Смирнова, В. Сидоров, Т. Мазитова, Н. Уткина, Г. Бекманов, Г. Юсупова, Т. Прокопьева, Т. Ишматова, Л. Чернова, Ю. Перевозчиков, Ю. Никитина. 
Али ужамез.
Ольга Тронина матысь кык арлы ачиз азе бадӟым ужпумъёс пуктӥз. Нырысь ик «Шундылэсь» брендовой проектъёссэ но программаоссэ азинтон, со: Быгатӥсь нылпиос понна калыккуспо «Шундыкар» лагерь, Мерлыко улонысь егит азьветлӥсьёслы «Вамыш» дышетскон, егит семьяослы юрттӥсь «Шудо семья» программа. Туала вакытысь шуг-секытъёсыз лыдэ басьтыса, кылдытэмын вал выль проектъёс:
Шундыкар

«Шундыкар» лагерь 2012-тӥ арын кызетӥ пол радъяськиз. 
Отчы шедён понна 5-11-тӥ классъёсын дышетскисьёс нимысьтыз конкурсэз потыны кулэ. Лагерьын соос пӧртэм ӧръёсъя быгатонлыкъёссэс волято, нылпиосын ужало шаерысьтымы тодмо ӧнерчиос: Н. С. Тарасова, С. М. Кибардина, А. П. Степанов, В. С. Ушаков, И. В. Пчеловодова, В. Н. Морозов, П. М. Захаров но трос мукетъёсыз. Котькуд отрядэ ӧнерчилы юрттӥсь вожатой но «Шундыкаре» сюрон понна нимысьтыз конкурсэз ортче.
Шундыкар лагерь для одаренных удмуртов.Лагерь делится на отряды каждый отряд
Историез.
Проектэз 1992-тӥ арын гожтӥз но улонэ пыӵатӥз Удмурт егитъёслэн мерлыко «Шунды» огазеяськонзылэн одӥгез азьвыл тӧроез Юрий Перевозчиков.
Вуюись (семинар)

Вуюись — Удмурт егитъёслэн мерлыко «Шунды» огазеяськонзылэн одӥгез программаез, кудӥз дасямын ёрос ёзэтъёсын герӟет возён, кылдӥсь шуг-секытъёсыз дэмен сэрттон-пертчон, огъя ужрадъёс радъян сярысь вераськон, удмурт кылэз но культураез ӵошен азинтон понна. 
Радъяське 3 толэзьлы одӥг пол.
Шунды тылсиос (лагерь)

Шунды тылсиос — Можга карын удмурт нылпиос понна радъяськись лагерь.
Удмуртиысь быгатӥсь удмурт нылпиос понна ортчись «Шундыкар» сямен ик, «Шунды тылсиос» лагерьын лымшор ёросъёсысь вуэм пиналъёс пӧртэм удысъёсъя дышетско. Лагерез радъя Удмурт егитъёслэн мерлыко «Шунды» огазеяськонзылэн Можга карысь ёзэтэз.
Сӥзьыл академия

Сӥзьыл академия - Германиысь Роберт Бош нимо фондлэн одӥгез бадӟым проектэз, со радъяське котькуд сӥзьыл пӧртэм каръёсын. Луэ на «Тулыс академия»
Немецъёс берпуметӥ аръёсы тужгес но сюлмаськыны кутскизы вордскем кылзэс мукет кунъёсысь пӧртэм калыкъёс пӧлы пыӵатон понна. Озьы кылдӥзы уно проектъёс: кунсьӧр студентъёслы Германиын радъяськись немец кылъя курсъёс, пӧртэм магистр программаос, школаысь дышетскисьёслы экскурсиос… 
«Сӥзьыл академия» нимо семинаръёсын немец кылъя егит дышетӥсьёс кунсьӧр кылъёсыз дышетонъя методикаен матысьгес тодматско (вераны кулэ, Роберт Бош нимо фондлэн лекторъёсыз чик педагогической образованитэк дышетыны быгато), выль дидактической материалъёсыз учко, ог-огенызы тодматско но шуг-секытъёссэс сэртто-пертчо. 
Ижкарын таӵе семинар 2012-тӥ арын 19-24-тӥ шуркынмонэ радъяськиз.
Тулыс академия

Тулыс академия - Германиысь Роберт Бош нимо фондлэн одӥгез бадӟым проектэз, со радъяське котькуд тулыс пӧртэм каръёсын. Луэ на «Сӥзьыл академия».
Немецъёс берпуметӥ аръёсы тужгес но сюлмаськыны кутскизы вордскем кылзэс мукет кунъёсысь пӧртэм калыкъёс пӧлы пыӵатон понна. Озьы кылдӥзы уно проектъёс: кунсьӧр студентъёслы Германиын радъяськись немец кылъя курсъёс, пӧртэм магистр программаос, школаысь дышетскисьёслы экскурсиос…
«Тулыс академия» нимо семинаръёсын немец кылъя егит дышетӥсьёс кунсьӧр кылъёсыз дышетонъя методикаен матысьгес тодматско (вераны кулэ, Роберт Бош нимо фондлэн лекторъёсыз чик педагогической образованитэк дышетыны быгато), выль дидактической материалъёсыз учко, ог-огенызы тодматско но шуг-секытъёссэс сэртто-пертчо.
Луонлык сям (условной наклонение)

Луонлык сям возьматэ действилэсь кыӵе ке условиын ортчемзэ/ортчымтэзэ яке маке карыны мылкыд каремез/карымтэез. Луонлык категория пӧрме каронкыллэн кылдӥнез борды "-сал" кылӥтэт ватсаса, тазьы: "гожъя – гожъя-сал", "вера – вера-сал", "мыны – мын-ысал" яке "мын-сал", "юы – юы-сал" яке "ю-сал." 
Одиӥг лыдын 2-тӥ ‒ 3-тӥ муртэз но трос лыдын куиньнаяз ик муртэз возьматон дыръя "-сал" кылӥтэт борды ватсасько на муртэз возьматӥсь кылӥтэтъёс: "мон гожъя-сал-ым", "тон гожъя-сал/гожъя-сал-ыд", "со гожъя-сал/гожъя-сал-ыз", "ми гожъя-сал-мы", "тӥ гожъя-сал-ды", "соос гожъя-сал-зы."
Муртэз возьматӥсь кылӥтэтъёс тазьы ик ватсасько ӧвӧлтӥсь (отрицаниен) каронкылъёс борды. Ивортон сям формаен ӵошатыса, пӧртэмез со гинэ: луонлык сям формаен каронкыллэн отрицаниез возьматӥсь ӧй кылсьӧрез муртъёсъя уг вошъяськы:
Луонлык сямен каронкылёслэн ӧвӧл дыр формазы. Ортче-а действие али, вуоно яке ортчем дырын, луонлык сямен каронкылъёс котьку "-сал" но муртэз возьматӥсь кылӥтэтъёсын гинэ верасько: "Маин мон юртом солы? – Самой со электростанциосыныд ик юрттысалыд, - озьы ик керӟегъяськытэк вераз Олексан". 
Луонлык сямен каронкылъёс кутӥськыны быгато "вал", "вылэм" кылсьӧръёсын но. Та кылсьӧръёсын ӵош верам сямкылъёс ортчем дырез уг возьмато, веранын соос пумисько луонлык формаен верам каронкыллэн действиезлэсь условизэ возьматон понна, яке малы ке оскыса, оскытэкгес, яке маке карыны мылкыдаса верамез: "Оломалы со дыртӥз гуртаз кошкыны, татын но уж шедьтысал вал. Миколай солэсь урдлыоссэ тӥясал вылэм ини – судэ сётоз, шай люкет".
Луонлык сямен каронкылъёс возьмато:
а) азьланяз луоно/ортчоно действилэн быдэсмемезлы юн оскыса яке оскытэкгес верамез: "Ох, пие, пие, дуннеын ваньмыз ик валамон луысал ке… Оло, ветлод ик-а? Архип Архипович но шумпотысал."
б) действилэн ортчонэзлэсь условизэ: Öй ке пумиськысалмы, адями оло, зэмзэ но кырӟась луысал, актриса. Малпанъёсыз быдэсмысалзы, шудо луысал.
в) мылкыдаса верам действиез: "Лыктэмды сярысь малы ивор ӧд сётэ, мон умойгес дасяськысал, ачим пумитаны мынысал".
г) азьланяз ортчыны/лэсьтыны малпам действиез: "Öй тупа соку, дор пала бертэм вал, а то возьматысал мон солы."
д) ортчымтэ действилэн азьланьын ортчонэзлы/луонэзлы оскыса верамез: "Берло ини поннам тазьы но малпай: а ведь пинал луонме вазьгес тодысал ке, мынэсьтым «куиньме» со чик могатэк «кык» карысал. Отӥяз, ма, пичиен-калленэн буйгасал ай, дыр, но конференциын вераськыны косӥзы на.'
Куддыръя луонлык сямен каронкылъёс кинлы ке дӥсьтытэкгес гинэ, кепырасагес, мае ке юаса вазиськемез возьмато: "Öй шедьтысалыд меда тон мукет председательёслэн ужан опытсы сярысь гожъям книгаос."
Луонлык сямен каронкылъёс ӵемысь кутӥсько кушето улэтсам веранъёсын. Сыӵе веранъёсын нырысетӥ луонлык сямен верам каронкыл действилэсь условизэ возьматэ, кыкетӥез – действилэн ортчемезлы оскыса верамез: "Солэн малпамезъя, ваньмыз огкылысь кариськыса тыршысалзы ке, таӵе югдур ноку но ӧй луысал."
(Тараканов И. В. Тала удмурт кыл: Каронкыллэн сям но дыр категориосыз).
Горяинов, Александр Павлович

Алекса́ндр Па́влович Горя́инов — Удмурт Республикалэн Президентэзлэн но Правительствоезлэн администрациенызы кивалтӥсь.
Вордскемын 7 феврале 1952 аре Куйбышев улосын Большая Глушица ёросын Тамбовка черкогуртын. 
Дышетскемез.
1974 аре йылпумъяз Куйбышевысь инженерияя но лэсьтӥськонъя институтэз (специальностез — «Промышленностьын но огшоры улонын лэсьтӥськон»), 1995 аре – Россия Федерацилэн Правительствоез бордысь Калык возёсъя академиез. Кун кивалтонъя магистр луэ.
Ужамез.
2000 аре 20 толсуре Удмурт Республикалэн Президентэзлэн но Правительствоезлэн администрациенызы кивалтӥсе юнматэмын.
Дано пусъёсыз.
А. П. Горяинов — Удмурт Республикаысь дано лэсьтӥскись. Нацилэсь дано пусъёссэ сётъянъя Быдӟым Пётр нимо Россиысь мерлыко комиссилэн «Россиысь умоез менеджер» нимо дипломез вань.
Хоббиосыз.
Ваньмон дыръя А. П. Горяинов спортэн, уката ик футболэн эшъяське. Футболэз со яратэ пинал дырысен ик, ас вакытаз «Газовик-Газпром» команда понна шудыса, ветеранъёс пӧлын Удмуртилэн чемпионэз вал. Яратэ инкуазез, чорыганэз, пӧйшуранэз.
Семьяез.
Кышнояськемын, вань нылыз по пиез.
Лем, Иван Михайлович

Иван Михайлович (Иоганн) Лем (Лейм, Лемм) (Lehm, Leim; 1738 — 08.07.1810, Санкт-Петербургын) — Россиысь архитектор, кар кылдытӥсь.
Архитектуралы дышетскиз Наукаосъя академиын, отын со 1755—1757 аръёсы архитектор С. И. Чевакинскилэн кивалтэм улсаз ужаз.
1762 пыртэмын мускоын но Санкт-Петербургын излэсь лэстӥськонъя комиссие, 1774 арысен 1796 арозь та комиссиен кивалтӥз. Трос каръёслы генеральной планъёс лэсьтӥз: Глазлы, Верхотурьелы, Ирбитлы, Романовлы, Сызраньлы, Алатырьлы, Кашинлы, Муромлы но трос мукетъёсызлы. Уката ик данъямон луэ 1770 аре кылдытэм Владимир карлы генеральной план. 
Иван Лем Эмъянъя но хирургияя академилэн архитекторез вал.
Архитектурая трос ужъёс гожтӥз:
Боталова Надежда Прохоровна

Надежда Прохоровна Боталова вордскиз 15-ӥ коньывуонэ 1959-тӥ арын Можга ёросысь Бадӟым Сибы гуртын. Можгаысь школазэ йылпумъямез бере, 2 ар "Ижмаш" заводын ужаз.
1979-тӥ арын Удмурт кун университетысь кылосбуръя факультетысь удмурт отделенияз пыриз. 1984-тӥ арын, распределение бере, Дэри ёросысь Юбилейной шор ёзо школае ыстӥзы. Отын удмурт кыл, удмурт литература, ӟуч кыл, но ӟуч литература предметъёслы дышетӥз.
1998-тӥ арысен Дышетон удысысь йӧскалык ужпумъёсты тодон-эскеронъя институтын старший научной сотрудник луыса ужа. Надежда Прохоровна "Ӟеч-а, бур-а, удмурт кыл!" учебно-методической комплектлэн авторез луэ. Ужъёсаз ӟучомем нылпиослы удмурт кылэз дышетон ужпумез эскере.
Надежда Прохоровна Удмурт Элькунысь Кун Кенешлэн но Дышетонъя но наукая министерстволэн Почётной грамотаосыныз пусъемын.
Можга педколледж

Т. К. Борисов нимо Можга педколледж — Удмурт Элькунысь одӥгез дышетӥсьёсты дасянъя дышетсконни. Интыяськемын та колледж Можга карын.
Та дышетсконнилэн аспӧртэмлыко историез.
1918 арын Алабгоын ужан сюрессэ кутскиз нырысетӥ удмурт учительской семинария. Солэн кылдытӥсез но нырысетӥ кивалтӥсез вал Трокай Борисов. Татын семинарилэн ужез кыстӥськиз 1922 арозь.
1922 арын семинариез (со дыре педагогической курсъёсты) кулэ луиз выжтыны Удмурт автономилэн улосвылаз. Озьыен, 1922 арын Можга черкогуртын кылдэ выль средне специальной дышетсконни — Можгинской вотской педагогической техникум.
1929 арын Можга черкогуртын тылпу гомӟемен педтехникум выжтэмын вал Можга каре. Интыяськиз со выль чебер юртын.
Быдӟым Отечественной ож аръёсы педтехникумлэн юртаз интыяськиз Мускоысь эвакуировать карем пулемётной училище. Татын курсантъёс офицеръёс луыны дасяськизы. Нош вуоно дышетӥсьёс дышетскизы Можга карлэн мукет пӧртэм юртъёсаз. Война бырем бере, 1946 арын училище берен аслаз юртаз интыяське.
Можга педучилищеын дышетскизы тросэз Удмурт Элькунын гажано адямиос: В. М. Ванюшев, Д. И. Яшин, Н. С. Байтеряков, Т. Архипов, Г. Ходырев, С. Широбоков, М. Коновалов.
Йӧскалык

Йӧскалык — адямиослэн йӧсъя но мерлыкъя огазеяськемзылэн вашкалатодосъя (историяя) но вылӥ кабез, валтӥсь тодметъёсыз - огъя улон интызы, экономика улонзы, азинскон сюрессы, кылзы, лулчеберетсы, йӧслыко асваланзы.
Пыжман

Пыжман — шур Россиын: бызе Удмуртилэн но Киров улослэн музъем вылтӥзы. Усе Ватка шуре.
Кузьдалаез — 49 км.
Ижкар трамвай

Ижкар трамвай — Ижкарысь рельс мерлыко транспорт. Кивалтӥсь компания — «Ижгорэлектротранс» (ИжГЭТ) муниципал унитарной предприятие. 
Ижкартӥ трамвай ветлыны кутскиз 1935 арын 18-тӥ шуркынмонэ. Та дырлы карын 11 маршрутъёсъя мынон-ветлон радъямын. Огпала мынон сылэ 29 манет (электрон картаен — 28 манет).
Историез.
Кутскон.
Нырысетӥ трамвайной вить километръем маршрут усьтӥськиз ӵукна 18-тӥ ноябре 1935-тӥ арын. Солэн сюресэз кыллиз Карл Маркс урамын Вятской переулокысен Воткае нуись чугун сюресозь. Ар улыса маршрут кузь каремын вал кыкнаысенызы пумъёсысен — Киров нимо паркозь но Кузон вуж вокзалозь («Хозяйственной база» туала дугдылонни ёрос). 1941-тӥ арын трамвайёс Ленин но Орджоникидзе урамъёстӥ ветлыны кутскизы — тазьы кыкетӥ маршрут кылдӥз. Вагонъёслэсь лыдзэс будэтӥзы витьысен дас укмысозь.
Ветлонэз усьтон дырысен 1943-тӥ ар пум дырозь вагонъёс тупатскылӥзы кулэ производственной базатэк пу боксын либо липеттэм канаваос вылын. Нош трамвай ветлонэз азьланьтэмен нырысетӥ депо усьтӥськиз. 1949-тӥ арын 2-тӥ номеро маршрутэз Киров урамтӥ кузь каризы. 1957 но 1958 аръёсын трамвайлэн сюресъёсыз лэсьтэмын вал Металлургъёслэн городоказы но Гагарин урам кузя — одӥгетӥ маршрут туалаез кадь луиз. Соин ӵош выль вагонъёсты уже кутыны кутскизы: КТМ/КТП-1 — 1955-тӥ арысен но КТМ/КТП-2 — сизьым ар ортчем бере.
Мыло-кыдо азинскон.
1960-тӥ аръёсын трамвай сеть мылысь-кыдысь азинске: 1961-тӥ арын куинетӥ маршрутлэн трамвайёсаз мынон понна коньдонэз кондукторъёстэк октыны кутскизы; 1958-тӥ арысен трамвайёслэн сюресъёссы кык полэс луэ, 1964-тӥ арын выль сюресъёс Халтурин урам кузя лэсьтӥсько, Ленин урамын кыллись линия кузьгес луэ. Братской но Автономной урамъёстӥ сюресъёсты лэсьтыны кутско; 1966-тӥ арын Киров урамысь линия Буммашозь кузёме, апреле 1965-тӥ арын кыкетӥ депо ужаны кутске. 
Озьы 1963-тӥ арысен 1970-тӥ арозь предприятие кык пол кадь бадӟымаз: сюресъёслэн кузьдалазы бадӟым луиз 36-ысен 64-озь километр, ужасьёслэн лыдзы — вить сюысен сюрсозь, трамвайёслэн лыдзы — 104-ысен 152-озь но арскын нуэм-ваем пассажиръёслэн лыдзы куинь пол кадь бадӟымаз — 38,6 миллионысен 100 миллионозь.
Будэмлэн калленамез.
Троллейбус мынон-ветлон лэземен (1968) трамвай сеть калленгес азинске. 1982-тӥ арын ӝог (скоростной) трамвай лэземын вал, но со дырысен сюресъёсызлэн кузьдалаез нокызьы но уг вошты. Берпум маршрут 1988-тӥ арын усьтэмын, со дырысен выль маршрутъёс ӧвӧл.
1985-тӥ арын Ижкар трамвайлы витьтон арес тырмиз, соку ик Ижлэн урамъёсаз куинь вагонэн трамвайёс потӥзы.
1987-тӥ арын нырысетӥ Татра T6B5SU вагонъёс Иже лыктӥзы. 1990-тӥ ар ӵоже нуэм-ваем пассажиръёслэн лыдзы 143,8 миллион адями вал. Озьы ик вагонъёслэн лыдзы дас ар ӵоже бадӟымаз 203-ысен 244-озь.
Ленин ёрос (Иж)

Ленин ёрос яке Ленинской ёрос () — Ижкарысь административной ёрос.
Администраци йыр — Рамиль Ильдарович Гайнуллин. 
Ёрос кылдытэмын 23 куартолэзе 1962 арын. Та Ижысь ёрос — тужгес бадӟымез. Та дырын 126 986 адями Ленин ёросын улэ.
Первомай ёрос (Иж)

Первомай ёрос (Первомайской ёрос, ) — Ижкарысь административной ёрос. Солэн бускельёсыз — Ленин, Октябрь, Индустри но Устинов ёросъёс.
Администраци йырыз — Сазонова Наталья Викторовна.
Ёрос кылдытэмын 7 тулыспалэ 1945 арын. Та дырын 126 248 адями Первомайской ёросын улэ.
Устинов ёрос (Иж)

Устинов ёрос (яке Устиновской ёрос, ) — Ижкарысь административной ёрос.
Администраци йыр — Утробин Игорь Андреевич.
Ёрос кылдытэмын 22 инвожое 1987 арын. Та дырын 134 000 адями Устинов ёросын улэ.
Индустри ёрос (Иж)

Индустри ёрос (Индустриальной ёрос, ) — Удмуртилэн шоркарысьтыз административной ёрос.
Администраци йырыз — Зайцева Любовь Евлампиевна.
Ёрос кылдытэмын 1 тулыспалэ 1963 арын. Та дырын 119 609 адями Индустриальной ёросын улэ.
Октябрь ёрос (Иж)

Октябрь ёрос () — Ижкарысь административной ёрос.
Администраци йыр — Мартынов Валерий Витальевич.
Ёрос кылдытэмын 7 тулыспалэ 1945 арын. Та дырын 143 000 адями Октябрь ёросын улэ.
Викитека

Викитека — эрико вики-лыдӟиськонни трос кылъёсын, кудзэ котькуд адями редактировать карыны быгатэ.
Silent Woo Goore

Silent Woo Goore — Удмуртиысь фолк-рок-группа. Кылдытэмын куарусён толэзе 2008-тӥ арын.
Толэзе

«Толэзе» — Silent Woo Goore группалэн нырысетӥ студийной альбомез. Альбом гожтэмын гудырикошконэ 2011 арын Раахе карын (Финляндия). Вань кырӟанъёсыз удмурт кылын.
Ижевск станция

Ижевск станция — Горьковской чугун сюреслэн Иж люкетысьтыз чугун сюрес станция но валтӥсь вокзал. Ижкарлэн валтӥсь чугун сюрес вокзалэз. Станция усьтэмын 1919 арын. Городлэн лымшор палаз интыяськемын, Гагарин но Пойма урамъёс вискын.
Станция пассажиръёслы билетъёс вузалля, багаж кутылэ но сётъя, озьы ик котыръёсын ужалля.
Историез.
Ижевск станциез усьтон герӟаськемын Нырысетӥ дунневыл ож кутсконэн. Соку Иж но Вотка заводъёсысь продукцизэс ӝог нуллыны кулэлык кылдэм. Озьы, 1915-тӥ арын Иж заводэ Кузонысь Огырчи пыртӥ чугун сюрес вуиз. Толэзь улыса, 15-тӥ (28-тӥ) куартолэзе ни та сюрес Вотка завод дорозь кузёмытэмын вал но, Иж но Вотка куспын нырысетӥ составъёс ветлыны ӧдъязы.
Ижын станциез посёлок пумын лэсьтӥзы («Хозяйственной база» туала дугдылонни ёросын). Куд-ог дыр ортчыса валамон луиз, со инты станцилы уг лэся шуыса. Солэсь иськемын выль инты быръемын вал, кытын 1950-тӥ арын вокзаллы выль юртэз ӝутыны кутскизы. 1954-тӥ арын ини станция выль интыяз усьтӥськиз. 1971-тӥ арын пригород чугун сюрес вокзал лэсьтэмын.
23-тӥ куартолэзе 1977-тӥ арын Ижевск станциысь Совето Союзлэн шоркарезлань потӥз нырысетӥез «Удмуртия» скорой поезд. 1990-тӥ арын станциез переменной токен Огырчиозь электрифицировать каризы. 2001-тӥ арын коньывуон (октябрь) толэзе Ижкар вокзалысь Кузонэ шонер электричкаез лэзизы. 2004-2009 аръёсын вокзаллэсь юртъёссэ выльдон ортчытэмын.
Горький чугун сюрес

Горький чугун сюрес () — чугун сюрес компания, РЖД ОАО-лэн филиалэз, чугун сюрес инфраструктураен кивалтэ Нижний Новгород, Владимир, Муско, Киров, Рязань улосъёсын но Удмуртиын, Мордовиын, Чувашиын, Татарстанын, Марий Элын.
Чугун сюрес кылдытэмын 6-тӥ куартолэзе 1961 арын. Кивалтӥсь кар — Нижний Новгород.
Горький чугун сюрес вить регионлы люкиське: Иж, Киров, Кузон, Нижний Новгород но Муром.
Удмуртилэн гимнэз

Удмурт Республикалэн гимнэз — Удмурт Республикалэн кун символъёсыз пӧлысь одӥгез. Юнматэмын 3-тӥ толсуре 1993 арын но выльысь юнматэмын 29-тӥ коньывуонэ 2002 арын.
Гимнлэн текстэз гожтэмын кык кун кылын: удмурт но ӟуч кылын. Удмуртсэ гожтӥз тодосчи Т. Г. Владыкина, ӟучсэ — история наукаосъя кандидат А. А. Шепталин. Гурзэ гожтӥзы Герман но Александр Корепановъёс.
Гимнлэн текстэз.
Удмурт кылын текст.
"Кылбуръёсыз — Т. Г. Владыкиналэн (Перевозчиковалэн)"
 Шунды сиос ӝуато палэзез,
 Юг ӟардон вуэ музъемам.
 Оскон тӧлпо — милемлы Куншетэд,
 Дан тыныд, Доре мынам!
 Югдыты, Быдӟым Инмаре,
 Кыдёкысь инвисъёсмес,
 Кыдаты выль шудбурмес,
 Эрико, йӧн бурдъёсмес!
 Тон кадь мусо вань меда дуннеос,
 Кужымед пыӵа ёзвиям.
 Ӟеч ивордэ гурлало туриос,
 Дан тыныд, Доре мынам!
 Югдыты, Быдӟым Инмаре,
 Кыдёкысь инвисъёсмес,
 Кыдаты выль шудбурмес,
 Эрико, йӧн бурдъёсмес!
 Дун ошмес ву жильыртэ шуръёсын,
 Волга-Кам — пачыл вирсэрам.
 Россиен ӵош кайгуын но данын
 Тон, Удмуртие мынам!
 Югдыты, Быдӟым Инмаре,
 Кыдёкысь инвисъёсмес,
 Кыдаты выль шудбурмес,
 Эрико, йӧн бурдъёсмес!
Ӟуч кылын текст.
"Кылбуръёсыз — А. А. Шепталинлэн"
 Солнце горит в алых гроздьях рябин,
 Новый день встречает земля,
 Реет твой Флаг над простором равнин,
 О Удмуртия моя!
 "Припев:"
 Воссияй, Отчизна моя,
 Счастьем путь нам озаряй!
 Да хранит Господь тебя,
 Расцветай, любимый край!
 Краше тебя нет на свете земли,
 Широки леса и поля,
 Весть о тебе вдаль несут журавли,
 Славься, Родина моя!
 "Припев:"
 Воссияй, Отчизна моя,
 Счастьем путь нам озаряй!
 Да хранит Господь тебя,
 Расцветай, любимый край!
 Каму и Волгу питала века
 Родников живая вода,
 В горе и славе с Россией всегда
 Ты, Удмуртия моя!
 "Припев:"
 Воссияй, Отчизна моя,
 Счастьем путь нам озаряй!
 Да хранит Господь тебя,
 Расцветай, любимый край!
Шор площадь (Иж)

Шор площадь () — Удмуртилэн шоркарезлэн валтӥсь площадез, культурной но общественно-политической центрез. Интыяськемын Ижкарын Октябрь ёросын, карлэн шор люкетаз. Лэсьтэмын генеральной планъя 1960-тӥ аръёсын.
2008-тӥ арын Шор площадез реконструкция ортчиз.
Первухин Николай Григорьевич

 Первухин Николай Григорьевич (1850 — 1889 аръёсы) — этнограф, фольклорист, археолог. Вордскемын 1850-тӥ арын. Тверьысь духовной семинариез, собере Мускоысь духовной академиез йылпумъяз. Собере со ужаз Ярославль губерниысь Новое черкогуртын. 1885-тӥ арын со Глазове калык училищеослэн инспекторзы кадь вуиз. 1885 - 1889-тӥ аръёсы со материалъёс люказ. Глазов уездысь туж пыр-поч мутус лэсьтӥз. 1889-тӥ арын улонысь кошкиз.
Ужъёсыз:
Чӧлсконъёс.
энциклопедия "Удмурт Элькун"
Горд площадь

Горд площадь () — Мусколэн валтӥсь площадез, интыяськемын центраз.
Горд площадьлэн огъя кузьдалаез — 695 метр, пасьталаез — 130 метр.
Вятские Поляны

Ватка Кушъёс(ӟуч. - Вятские Поляны) — Киров улосысь кар (1942 арысен), Вятские Поляны ёрослэн центрез. Горький чугун сюреслэн станциез Кузон — Свердловск линиын. Интыяськемын Ватка шурлэн бурпал ярдураз. Улӥсьёс — 34 965 адями (2013 ар).
Ижкар автобус

Ижкар автобус — мерлыко транспортлэн йӧсъёсыз пӧлысь одӥгез Удмуртилэн шоркараз — Ижын. Валтӥсь кивалтӥсь компания луэ «ИПОПАТ». Озьы ик кӧня ке мосъем предприятие вань.
Одӥг мынон сылэ 29 манет (электрон картаен — 28 манет).
Паркъёсыз.
Ижкарын кык автобусной парк вань.
Подвижной составез.
Ижын автобуслэн таӵе йӧсъёсыз вань: НефАЗ-5299, Волжанин-5270, ЛиАЗ-5256.45, ЛиАЗ-5256.53, МАЗ-105, МАЗ-103 но мукетъёсыз.
Ва

Ва () — Удмуртиысь шур, усе Валое. Шур бызе Ува ёрослэн но Вавож ёрослэн музъемъёстӥзы. Кузьдалаез — 112 иськем.
Удмуртиысь кык ёросъёслэн центръёссы Ва шур дурын интыяськемын: Ува но Вавож.
Чальдэтъёс.
Валтӥсь чальдэтъёсыз:
Вало

Вало () — Удмуртиысь но Киров улосысь шур. 
Солэн йылыз Можга ёросын интыяськемын. Шур бызе Вавож ёрос пыр но усе Калмез шуре Киров улосын. Кузьдалаез — 196 иськем.
Чальдэтъёс.
Валтӥсь чальдэтъёсыз:
Калмез

Калмез () — Удмуртиысь но Киров улосысь шур. Усе Ватка шуре. Кузьдалаез — 270 км. Со пӧлысь 195 км Удмуртиын интыяськемын.
Чальдэтъёс.
Валтӥсь чальдэтъёсыз:
Лумпунь

Лумпунь — Удмуртиысь но Киров улосысь шур. Усе Калмез шуре.
Солэн йылыз интыяськемын Киров улослэн шунды ӝужан палаз, Уни ёросысь Урай гуртлы матын. Кузьдалаез — 180 иськем. Со пӧлысь 86 иськем — Киров улосын, 94 иськем — Удмурт шаерын. Трос ӧръёс но ошмесъёс Лумпунь шуре усё.
Шуре усё:
Ирзек

Ирзек — Киров улосысь шур. Бызе Уни ёрослэн музъемэтӥз. Усе Лумпун шуре. 
Кузьдалаез — 27 иськем.
Курма шур

Курма — Удмуртиысь но Киров улосысь шур. 
Солэн йылыз интыяськемын Уни ёросын (Киров улос). Берлон шур бызе Сюмси ёрослэн музъеметӥз. Усе Лумпунь шуре. Кузьдалаез — 12 иськем.
Лемы шур

Лемы яке Льӧмы () — Удмуртиысь шур. 
Бызе Сюмси ёрослэн музъеметӥз. Усе Лумпунь шуре. Кузьдалаез — 14 иськем.
Гури шур

Гури () — Удмуртиысь шур.
Бызе Сюмси ёрослэн музъеметӥз. Усе Лумпунь шуре. Кузьдалаез — 13 иськем.
Яранка

Яранка — Киров улосысь шур. 
Бызе Уни ёрослэн музъемэтӥз. Усе Лумпун шуре. Кузьдалаез — 20 иськем.
Пушкец

Пушкец — Киров улосысь шур. 
Бызе Уни ёрослэн музъемэтӥз. Усе Лумпун шуре. Кузьдалаез — 23 иськем.
Наймушинка

Наймушинка — Киров улосысь шур. 
Бызе Уни ёрослэн музъемэтӥз. Усе Лумпун шуре. Кузьдалаез — 16 иськем.
Сардык (Лумпуне усись шур)

Сардык — Киров улосысь шур.
Шур бызе Уни ёрослэн музъеметӥз. Усе Лумпунь шуре. Кузьдалаез — 28 иськем.
Шуре усё:
Сардык (Калмезэ усись шур)

Сардык — Удмуртиысь шур. 
Бызе Сьӧлта ёрослэн музъеметӥз. Усе Калмез шуре. Кузьдалаез — 20 иськем.
Паллянысь Сардыке усе Кучим шур.
Визирма

Визирма — Удмуртиысь шур. 
Бызе Сьӧлта ёрослэн но Сюмси ёрослэн музъемъёстӥзы уйпалысен лымшорлань. Усе Калмез шуре. Кузьдалаез — 20 иськем.
Кырсьма

Кырсьма (яке Кырсьми, ) — Удмуртиысь шур.
Солэн йылыз интыяськемын Киров улослэн Уни ёросаз. Шур бызе Сьӧлта ёрослэн но Сюмси ёрослэн музъемъёстӥзы уйпалысен лымшорлань. Усе Калмез шуре. Кузьдалаез — 52 иськем.
Шурлы матын вань гуртъёс: Черпашур, Бибан, Рысай, Вуж Кырсьми.
Кырсьмае усё:
Ут

Ут (Уть) — Удмуртиысь шур. 
Солэн йылыз интыяськемын Красногорск ёросын Гаинца гурт дорын. Шур бызе Красногорск ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 107 иськем.
Шуре усё:
Ут шур дурын интыяськемын Красногорск ёросысь гуртъёс: Курья, Большие Чуваши, Сычи.
Песьтэр шур

Песьтэр () — Удмуртиысь шур. 
Солэн йылыз интыяськемын Красногорск ёросын Клабуки гурт дорын. Шур бызе Красногорск ёрослэн, Эгра ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 28 иськем.
Шуре усё:
Шур дурын интыяськемын гуртъёс: Клабуки но Коровкинцы.
Нузык

Нузык — Удмуртиысь шур. 
Солэн йылыз интыяськемын Ува ёросын. Шур бызе Ува ёрослэн, Сюмси ёрослэн но Сьӧлта ёрослэн музъемъёстӥзы лымшорысен уйпаллань. Усе Калмез шуре. Кузьдалаез — 21 иськем.
Алнэд

Алнэд (мукет нимъёсыз — Анлэт, Алнэт но Арлеть) — Удмуртиысь шур. 
Бызе Ува ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 51 иськем.
Шуре усё:
Шур дурын интыяськемын Сьӧлта ёросысь таӵе гуртъёс: Поргурт, Вуж Мӧнья, Ӵашкагурт, Покровской, Кӧйлуд но Рожки.
Кутык

Кутык (Бадӟым Кутык) — Удмуртиысь шур. 
Бызе Эгра ёрослэн музъеметӥз. Солэн йылыз интыяськемын Чечег гурт дорын. Усе Калмез шуре. Кузьдалаез — 26 иськем. Шуре усе Пичи Кутык шур.
Кульма

Кульма — Киров улосысь шур. 
Бызе Уржум ёрослэн но Калмез ёрослэн музъемъёстӥзы. Усе Калмез шуре. Кузьдалаез — 60 иськем.
Лобань

Лобань — Киров улосысь шур. Тӧдьы Лобань но Сьӧд Лобань шуръёслэн огазе кариськемзылэсь кылдытэм шур.
Бызе Богородское ёрослэн, Нема ёрослэн но Калмез ёрослэн музъемъёстӥзы. Усе Калмез шуре. Кузьдалаез — 169 иськем.
Шуре усё:
Ныша шур

Ныша (Нышы, Нырошур) — Удмуртиысь шур. 
Солэн йылыз интыяськемын Кизнер ёросын Ныша гуртлэн шунды пуксён палаз. Шур бызе Кизнер ёрослэн но Можга ёрослэн музъемъёстӥзы. Усе Вало шуре. Кузьдалаез — 39 иськем.
Нышае усё:
Шур дурын вань гуртъёс: Ныша, Можга.
Сюга

Сюга (Сюги, Сюгы) — Удмуртиысь шур. 
Солэн йылыз интыяськемын Кизнер ёросын Люга станцилы матын. Шур бызе Можга ёрослэн музъеметӥз. Усе Вало шуре. Кузьдалаез — 35 иськем.
Сюга шур дурын Можга кар сылэ. Паллянысь шуре Сюгийыл шур усе.
Сюги

Сюги () — Удмуртиысь шур. 
Бызе Вавож ёрослэн но Можга ёрослэн музъемъёстӥзы. Усе Вало шуре. Кузьдалаез — куамын иськем.
Кӧльвай

Кӧльвай () — Удмуртиысь шур. 
Бызе Можга ёрослэн музъеметӥз. Усе Вало шуре. Кузьдалаез — 20 иськем.
Кылт

Кылт — Удмуртиысь шур. 
Бызе Кизнер ёрослэн но Вавож ёрослэн музъемъёстӥзы. Усе Вало шуре. Кузьдалаез — 52 иськем.
Шуре усё:
Сьӧдмурчи

Сьӧдмурчи () — Удмуртиысь шур. 
Солэн йылыз интыяськемын Кваӵа гурт вӧзын. Шур бызе Вавож ёрослэн музъеметӥз. Усе Вало шуре. Кузьдалаез — 33 иськем.
Сьӧдмурчие паллянысь усе Зятловай шур.
Идык

Идык — Киров улосысь шур. 
Бызе Калмез ёрослэн музъемэтӥз. Усе Вало шуре. Кузьдалаез — 38 иськем.
Зеквай

Зеквай — Киров улосысь шур. 
Бызе Калмез ёрослэн музъемэтӥз. Усе Вало шуре. Кузьдалаез — 31 иськем.
Пыӵас шур

Пыӵас () — Удмуртиысь шур.
Солэн йылыз интыяськемын Ува ёросын Петровской черкогурт дорын. Шур бызе Ува ёрослэн но Можга ёрослэн музъемъёстӥзы. Усе Вало шуре. Кузьдалаез — 33 иськем.
Шурлы матын Пыӵас черкогурт вань.
Пыӵасэ усё:
Нылга шур

Нылга — Удмуртиысь шур. 
Солэн йылыз — ошмес, интыяськемын Ува ёросысь Эресьтэм гурт дорын. Шур бызе Ува ёрослэн но Якшур-Бӧдья ёрослэн музъемъёстӥзы. Усе Вало шуре. Кузьдалаез — 86 иськем.
Нылгае усё:
Шур дурын Нылга черкогурт но Кыйлуд гурт вань. Автомобиль но чугун сюрес выжъёс Нылга вамен ортчо.
Сямпог

Сямпог — Удмуртиысь шур. 
Солэн йылыз интыяськемын Ува ёросын, Подмой станция вӧзын. Шур бызе Ува ёрослэн музъеметӥз. Усе Нылга шуре. Кузьдалаез — 15 иськем.
Каркалай но Люквай шуръёс усё Сямпоге паллянысь.
Каркалай (Сямпоге усись шур)

Каркалай () — Удмуртиысь шур. 
Солэн йылыз интыяськемын Ува ёрослэн Бадӟым Каркалай гуртэз дорын. Шур бызе Ува ёрослэн музъеметӥз. Усе Сямпог шуре. Кузьдалаез — 9 иськем.
Шур дурын Бадӟым Каркалай гурт но Каркалай станция интыяськемын.
Люквай

Люквай — Удмуртиысь шур. 
Солэн йылыз интыяськемын Ува ёросын, Каркалай станцилы матын. Шур бызе Ува ёрослэн музъеметӥз уйпалысен лымшорлань. Усе Сямпог шуре. Кузьдалаез — 11 иськем.
Мушковай шур

Мушковай — Удмуртиысь шур. 
Бызе Ува ёрослэн музъеметӥз. Усе Нылга шуре. Кузьдалаез — 14 иськем.
Какмож шур

Какмож — Удмуртиысь шур. 
Солэн йылыз — ошмес, интыяськемын Ува ёросын Сям-Можга гурт матын. Шур бызе Ува ёрослэн но Вавож ёрослэн музъемъёстӥзы. Усе Вало шуре. Кузьдалаез — 51 иськем.
Какможе усё Кӧйшур, Силья, Вачишур но Ватшур шуръёс. Шур дурын Какмож гурт интыяськемын.
Эньго

Эньго (Инга, Ынга) — Удмуртиысь шур. 
Солэн йылыз интыяськемын Сюмсийыл гурт дорын. Шур бызе Сюмси ёрослэн но Вавож ёрослэн музъемъёстӥзы уйпалысен лымшорлань. Усе Вало шуре. Кузьдалаез — 42 иськем.
Эньго шур вамен чугун сюрес выж ортче (Ува — Калмез линия).
Пижыл шур

Пижыл () — Удмуртиысь шур. 
Солэн йылыз интыяськемын Кучей гурт дорын. Шур бызе Сюмси ёрослэн но Вавож ёрослэн музъемъёстӥзы уйпалысен лымшорлань. Усе Вало шуре. Кузьдалаез — 36 иськем.
Пижыл шур вамен чугун сюрес выж ортче (Ува — Калмез линия).
Пурга шур

Пурга — Удмуртиысь шур. 
Бызе Вавож ёрослэн музъеметӥз. Усе Ва шуре. Кузьдалаез — 25 иськем.
Папи шур

Папи () — Удмуртиысь шур. 
Солэн йылыз интыяськемын Бадӟым Каркалай гурт дорын, Папи бырем гуртлэн музъемаз. Бызе Ува ёрослэн музъеметӥз. Усе Ва шуре. Кузьдалаез — 11 иськем.
Турна

Турна () — Удмуртиысь шур, Вью но Кая шуръёслэн огазе кариськемзылэсь кылдытэм шур. 
Бызе Красногорск ёрослэн но Сьӧлта ёрослэн музъемъёстӥзы но усе Ут шуре. Кузьдалаез — 29 иськем.
Турнае усё Чернушка но Кан шуръёс.
Синепурка

Синепурка — Удмуртиысь шур. 
Солэн йылыз интыяськемын Сьӧлта ёросысь Аксёнгуртын. Шур бызе Сьӧлта ёрослэн музъеметӥз но усе Ут шуре. Кузьдалаез — 6 иськем.
Каркалай (Утэ усись шур)

Каркалай () — Удмуртиысь шур. 
Солэн йылыз интыяськемын Каркалай гурт дорын. Шур бызе Красногорск ёрослэн музъеметӥз но усе Ут шуре. Кузьдалаез — 9 иськем.
Осиновка (Утэ усись шур)

Осиновка — Удмуртиысь шур. 
Солэн йылыз интыяськемын Самушонки гурт дорын. Шур бызе Красногорск ёрослэн музъеметӥз но усе Ут шуре. Кузьдалаез — 10 иськем.
Полом (Утэ усись шур)

Полом — Удмуртиысь шур. 
Бызе Красногорск ёрослэн музъеметӥз но усе Ут шуре. Кузьдалаез — 14 иськем. Поломе бурпалась усё Бухма но Раменка шуръёс.
Шур дурын Большой Полом но Бухма гуртъёс вань.
Чушкец

Чушкец — Удмуртиысь но Киров улосысь шур. 
Солэн йылыз интыяськемын Киров улосысь Уни ёросын Мамоново гуртлы матын. Шур бызе Уни ёрослэн, Красногорск ёрослэн но Сьӧлта ёрослэн музъемъёстӥзы но усе Ут шуре. Кузьдалаез — 20 иськем.
Чушкец шуре бурпалась усе Сунда.
Сунда

Сунда — Удмуртиысь но Киров улосысь шур. 
Бызе Уни ёрослэн но Сьӧлта ёрослэн музъемъёстӥзы. Усе Чушкец шуре. Кузьдалаез — 15 иськем.
Шур дурын Уни ёросысь Коркинцы гурт вань.
Пиньжан

Пиньжан () — Удмуртиысь шур. 
Бызе Кизнер ёрослэн но Вавож ёрослэн музъемъёстӥзы. Усе Кылт шуре. Кузьдалаез — 14 иськем.
Шур дурын Гыбдан но Берлуд гуртъёс интыяськемын.
Лыштан шур

Лыштан () — Удмуртиысь шур. 
Бызе Кизнер ёрослэн но Вавож ёрослэн музъемъёстӥзы. Усе Кылт шуре. Кузьдалаез — 18 иськем.
Шур дурын Лыштан гурт вал.
Тушмо шур

Тушмо () — Удмуртиысь шур. 
Бызе Вавож ёрослэн музъеметӥз но усе Кылт шуре. Кузьдалаез — 22 иськем.
Назбыль

Назбыль — Удмуртиысь шур. 
Бызе Красногорск ёрослэн музъеметӥз но усе Песьтэр шуре. Кузьдалаез — 8 иськем.
Шур дурын гуртъёс ӧвӧл.
Лаптевка

Лаптевка — Удмуртиысь шур. 
Бызе Сьӧлта ёрослэн музъеметӥз шунды пуксён палысен шунды ӝужан паллань но усе Песьтэр шуре. Кузьдалаез — 19 иськем.
Шур дурын гуртъёс ӧвӧл.
Кокман шур

Кокман () — Удмуртиысь шур. 
Бызе Красногорск ёрослэн музъеметӥз но усе Песьтэр шуре. Кузьдалаез — 12 иськем.
Шур дурын Кокман черкогурт интыяськемын.
Мултан шур

Мултан () — Удмуртиысь шур. 
Бызе Сьӧлта ёрослэн но Ува ёрослэн музъемъёстӥзы. Усе Вае. Кузьдалаез — 17 иськем.
Шур дурын Выль Мултан черкогурт интыяськемын.
Уйвай (Вае усись шур)

Уйвай () — Удмуртиысь шур. 
Бызе Якшур-Бӧдья ёрослэн но Ува ёрослэн музъемъёстӥзы. Усе Вае. Кузьдалаез — 15 иськем.
Кӧльтчем

Кӧльтчем () — Удмуртиысь шур. 
Бызе Ува ёрослэн но Вавож ёрослэн музъемъёстӥзы уйпалысен лымшорлань. Усе Вае. Кузьдалаез — 22 иськем.
Йырым шур

Йырым () — Удмуртиысь шур. 
Солэн йылыз интыяськемын Йырым гурт дорын. Шур бызе Эгра ёрослэн но Дэбес ёрослэн музъемъёстӥзы. Усе Чупчие. Кузьдалаез — 24 иськем.
Шуре усё:
Узвай

Узвай — Удмуртиысь шур. 
Солэн йылыз интыяськемын Эгра ёросын, Нюровай гурт дорын. Шур бызе Эгра ёрослэн но Дэбес ёрослэн музъемъёстӥзы. Усе Йырым шуре. Кузьдалаез — 11 иськем.
Шур дурын Сюрногурт интыяськемын.
Медло (Чупчие паллянысь усись шур)

Медло () — Удмуртиысь шур. 
Бызе Дэбес ёрослэн музъеметӥз но усе Чупчи шуре. Кузьдалаез — 15 иськем.
Лозо

Лозо () — Удмуртиысь шур. 
Солэн йылыз интыяськемын Эресьтэм гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Чупчие. Кузьдалаез — 127 иськем.
Шуре усё:
Шур дурын Эгра черкогурт интыяськемын.
Лучык шур

Лучык () — Удмуртиысь шур. 
Солэн йылыз интыяськемын Сурд гурт дорын. Шур бызе Эгра ёрослэн музъеметӥз но усе Лозо шуре. Кузьдалаез — 14 иськем.
Шур дурын Лучыквай гурт вань.
Люк (Лозое усись шур)

Люк — Удмуртиысь шур. 
Солэн йылыз интыяськемын Балезино ёросын Верх-Люк гуртлы матын. Шур бызе Балезино ёрослэн но Эгра ёрослэн музъемъёстӥзы. Усе Лозое. Кузьдалаез — 21 иськем.
Шур дурын Эгра ёросысь гуртъёс интыяськемын: Люк, Лозолюк но Устье Люк.
Меньйыл шур

Меньйыл (Бадӟым Меньйыл) () — Удмуртиысь шур. 
Бызе Эгра ёрослэн музъеметӥз но усе Лозо шуре. Кузьдалаез — 11 иськем.
Шур дурын Меньйыл станция интыяськемын.
Утэм (Лозое усись шур)

Утэм () — Удмуртиысь шур. 
Солэн йылыз — ошмес, интыяськемын Лудян гуртын. Шур бызе Эгра ёрослэн музъеметӥз но усе Лозо шуре. Кузьдалаез — 32 иськем.
Шуре усё Унтэм, Сектыр, Аркеш но Ючек шуръёс.
Унтэм (Утэме усись шур)

Унтэм () — Удмуртиысь шур. 
Бызе Якшур-Бӧдья ёрослэн но Эгра ёрослэн музъемъёстӥзы. Усе Утэм шуре. Кузьдалаез — 22 иськем.
Саля шур

Саля — Удмуртиысь шур. 
Солэн йылыз интыяськемын Красногорск ёросын Малягурт дорын. Шур бызе Красногорск ёрослэн но Эгра ёрослэн музъемъёстӥзы. Усе Лозое. Кузьдалаез — 44 иськем.
Шуре усё:
Сурӟи (Саляе усись шур)

Сурӟи () — Удмуртиысь шур. 
Солэн йылыз интыяськемын Юшур гурт дорын. Шур бызе Красногорск ёрослэн музъеметӥз но усе Саля шуре. Кузьдалаез — 15 иськем.
Шур дурын Сурӟан гурт вань. Паллянысь Сурӟие усе Варавай шур.
Мура

Мура — Удмуртиысь шур. 
Бызе Эгра ёрослэн музъеметӥз но усе Саля шуре. Кузьдалаез — 20 иськем.
Шур дурын Пионерской выселка вань.
Лынга шур

Лынга (Прыч) — Удмуртиысь шур. 
Солэн йылыз интыяськемын Якшур-Бӧдья ёросын Прыч гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Лозое. Кузьдалаез — 25 иськем.
Шур дурын Лынга черкогурт интыяськемын.
Нязь шур

Нязь — Удмуртиысь шур. 
Солэн йылыз интыяськемын Якшур-Бӧдья ёросын Якшур гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Лозое. Кузьдалаез — 42 иськем.
Нязе усё:
Шур дурын Чутыр черкогурт интыяськемын.
Тылой (Нязе усись шур)

Тылой — Удмуртиысь шур. 
Солэн йылыз интыяськемын Якшур-Бӧдья ёросын, Ышем гурт вӧзын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Нязь шуре. Кузьдалаез — 15 иськем.
Шур дурын Эгра ёросысь Тыло гурт интыяськемын.
Кизядӟи

Кизядӟи () — Удмуртиысь шур. 
Бызе Эгра ёрослэн музъеметӥз но усе Нязь шуре. Кузьдалаез — 11 иськем.
Ыты

Ыты (озьы ик Ыта, ) — Удмуртиысь шур. 
Солэн йылыз интыяськемын Шаркан ёросын Ӟузя черкогурт дорын. Шур бызе Шаркан ёрослэн, Дэбес ёрослэн но Эгра ёрослэн музъемъёстӥзы. Усе Лозо шуре. Кузьдалаез — 108 иськем.
Ытые усё таӵе шуръёс:
Ягвайшур

Ягвайшур (Итинка) — Удмуртиысь но Пермь шаерысь шур. 
Солэн йылыз интыяськемын Шаркан ёросын Сурон гурт дорын. Шур бызе Шаркан ёрослэн, Дэбес ёрослэн но Пермь шаерысь Большая Соснова ёрослэн музъемъёстӥзы. Усе Ыты шуре. Кузьдалаез — 17 иськем. Ягвайшурлэсь уллапалзэ "Итинка" шуо.
Ключи шур

Ключи — Удмуртиысь шур. 
Бызе Шаркан ёрослэн но Дэбес ёрослэн музъемъёстӥзы. Усе Ыты шуре. Кузьдалаез — 13 иськем.
Шур дурын Шаркан ёросысь Ёрмак гурт интыяськемын.
Сюрсовай шур

Сюрсовай () — Удмуртиысь шур. 
Бызе Шаркан ёрослэн но Дэбес ёрослэн музъемъёстӥзы. Усе Ыты шуре. Кузьдалаез — 24 иськем.
Бурпалась Сюрсовае усё Бередь но Суронка шуръёс.
Тылой (Ытые усись шур)

Тылой () — Удмуртиысь шур. 
Бызе Шаркан ёрослэн музъеметӥз но усе Ыты шуре. Кузьдалаез — 17 иськем.
Шорни

Шорни () — Удмуртиысь шур. 
Солэн йылыз интыяськемын Якшур-Бӧдья ёросын. Шур бызе Якшур-Бӧдья ёрослэн, Эгра ёрослэн но Шаркан ёрослэн музъемъёстӥзы. Усе Ыты шуре. Кузьдалаез — 21 иськем.
Чумой шур

Чумой () — Удмуртиысь шур. 
Бызе Эгра ёрослэн но Шаркан ёрослэн музъемъёстӥзы. Усе Ыты шуре. Кузьдалаез — 21 иськем.
Шур дурын Эгра ёросысь Чумой черкогурт но Узырмон гурт интыяськемын.
Кожой

Кожой () — Удмуртиысь шур. 
Бызе Эгра ёрослэн музъеметӥз но усе Ыты шуре. Кузьдалаез — 15 иськем.
Сепож шур

Сепож () — Удмуртиысь шур. 
Бызе Эгра ёрослэн музъеметӥз но усе Ыты шуре. Кузьдалаез — 17 иськем.
Шур дурын Сепож черкогурт интыяськемын.
Палым шур

Палым — Удмуртиысь шур. 
Бызе Эгра ёрослэн музъеметӥз но усе Ыты шуре. Кузьдалаез — 14 иськем.
Сэп шур

Сэп () — Удмуртиысь шур.
Бызе Эгра ёрослэн музъеметӥз но усе Ыты шуре. Кузьдалаез — 20 иськем.
Шуре усё:
Уй шур

Уй — Удмуртиысь шур. 
Солэн йылыз интыяськемын Байвал гуртын. Шур бызе Эгра ёрослэн музъеметӥз но усе Ыты шуре Зури черкогуртын. Кузьдалаез — 20 иськем.
Чавес, Уго

Уго Рафаэль Чавес Фриас (; 1954 — 2013) — Венесуэлаысь кун но ожгар ужчи, Венесуэлаысь президент 1999-тӥ арысен 2013-тӥ арозь, Венесуэлаысь огазеяськем социалистической партилэн кивалтӥсез 2007-тӥ арысен 2013-тӥ арозь, Боливарианской революцилэн азьветлӥсез.
26-тӥ пӧсьтолэзе 2006 арын Уго Чавес Удмуртилэн шоркараз вал.
Венесуэла

Венесуэла яке Венесуэла Боливарианской Республика () — Лымшор Америкалэн уйпалаз кун.
Сьӧд йыро сизь

Сьӧд йыро сизь (латин кылын "Picus erythropygius") – нюлэс эмъясь тылобурдо.
Зарни сизь

Зарни сизь (латин кылын "Colaptes auratus ") – нюлэс эмъясь тылобурдо.
Король сизьёс

Король сизьёс (латин кылын "Campephilus") – нюлэс эмъясь тылобурдоос.
Америкаысь король сизь

Америкаысь король сизь (латин кылын "Campephilus imperialis") – нюлэс эмъясь тылобурдо.
Юсь

Юсь (латин нимыз "Cygnus") – бадӟым тылобурдо.
Сьӧд юсь

Сьӧд юсь (латин нимыз "Cygnus atratus") – бадӟым тылобурдо.
Пичи юсь

Пичи юсь (латин нимыз "Cygnus bewickii") – бадӟым тылобурдо.
Тӧдьы йыро ӧрӟи

Тӧдьы йыро ӧрӟи яке Америкаысь ӧрӟи () – Accipitridae семьяысь Уйпал Америкаын улӥсь бадӟым сьöсь тылобурдо.
Кузь быжо ӧрӟи

Кузь быжо ӧрӟи (латин нимыз "Haliaeetus leucoryphus ", ӟуч нимыз "орлан-долгохвост") – бадӟым сьöсь тылобурдо.
Сьӧд пӧськы

Сьӧд пӧськы (латин нимыз "Apus apus") – асьме палан улӥсь тылобурдо.
Пичи пӧськы

Пичи пӧськы (латин нимыз "Apus affinis") – асьме палан улӥсь тылобурдо.
Бадӟым пислэг

Пичи пӧськы (латин кылын "Parus major") – пичи, ӵуж гадё тылобурдо. Кезьыт толалтэ со гид котыре сиён утчаны лыктэ.
Тӧдьы бурдо пислэг

Тӧдьы бурдо пислэг (латин кылын "Parus nuchalis") – пичи тылобурдо.
Король пислэг

Король пислэг (латин кылын "Parus xanthogenys") – пичи, ӵуж гадё тылобурдо.
Сьӧд кикы

Сьӧд кикы (латин кылын "Cuculus clamosus") – бадӟым тылобурдо.
Сьӧд ныро кикы

Сьӧд ныро кикы (латин кылын "Coccyzus erythropthalmus") – бадӟым тылобурдо.
Ӵуж ныро кикы

Ӵуж ныро кикы (латин кылын "Coccyzus americanus") – бадӟым тылобурдо.
Тӧдьы бурдо кайсы

Тӧдьы бурдо кайсы (латин нимыз "Loxia leucoptera") – асьме нюлэсъёсын толйись паймымон тылобурдо.
Тӧдьы йӧгылтӥсь

Тӧдьы йӧгылтӥсь (латин нимыз "Motacilla alba") – туж чебер пичи тылобурдо.
Ӵуж йӧгылтӥсь

Ӵуж йӧгылтӥсь (латин нимыз "Motacilla flava") – туж чебер пичи тылобурдо.
Ӵуж йыро йӧгылтӥсь

Ӵуж йыро йӧгылтӥсь (латин нимыз "Motacilla citreola") – туж чебер пичи тылобурдо.
Писэйтурын

Писэйтурын (латин кылын "Valeriana officinalis") – бездыт-тӧдьы сяськаё эмъюм турын. Яратэ нюр интыосты, пумиське Чупчи шур котырын. Юрттэ пӧртэм висёнъёсты эмъяны. Коӵышъёс та турынлэсь зынзэ ярато.
Турын

Турын
Трос аръем пудо сюдон турынъёс (ӟуч нимыз "многолетние кормовые травы" ) , кык но солэсь трос аръем пудо сюдон луись турынъёс будо нимысьтыз турнан возьёс, пудо возьман интыос вылын яке соосты нимысьтыз бусыосын будэто. 
Историез.
Европаын xviii даурын газон турынэз ӵышкыны узырлыкез символэз луэ вакчи, но 1800 пала-м популярность басьтэ аналогичный арын америкаын но. Буш юрт котыраз турын-усадьбаез зарезервировать кизьылӥськыны удысэз, кытын паськытатон яке пристрой юрт вӧзын юрттэ планироваться выль здание пуктон понна, тузон утиськыны быгатымтэ, музъем вылысь будосъёсын необработанный зарезервированный кибы яке шудон. Таӵе юртъёсын потенциалэз газон музъемвозись узыр паськытатон возьматъя, нош озьы-а со, ас музъеме понна мар быгатӥсько, солы лэзизы мукет адями медъяса утялтон понна, асат мугез понна уже куто, кылсярысь шудонъёс, шулдыръяськонъёс спортъя площадкаосы яке интыян. Xx даурлэн шораз паськыт вӧлмытон борды но басьтӥськы газонокосилка пестицидъёс, сша-ысь но шоро-куспо доходзы адямилы корка символ луись газон азине ини. Али дыре партерный газон (литератураын grass turf lawns) сша-пригородной кар но ландшафт элемент общепринятый лыдъя, экологиен герӟаськем ужпумъёс лыдъяллязы озьы ке но со юрттэт.
Корзинка бадь

Корзинка бадь (латин кылын "Salix viminalis") – будэ шур дуръёсысь куакъёс но писпуос пӧлын, ньӧръёсыз мыно пӧртэм арбериос лэсьтыны: корзинаос, мебель, шудонъёс но мук.
Вить тычинкаем бадь

Вить тычинкаем бадь яке Сьӧд бадь (латин кылын "Salix pentandra") – кот иитыосынгес будӥсь пичи писпу яке куак.
Пурысь бадь

Пурысь бадь яке Пепельной бадь (латин кылын "Salix cinerea") – ог 5 м куак, будэ кот возьёсын, нюръёсын, нюро сикъёсын.
Бадь видъёс

Бадь видъёс: Дуннеын тодмо ог 350 видъёсыз.
Куинь тычинкаем бадь

Куинь тычинкаем бадь (латин кылын "Salix triandra ") – ӝужытгес, куак будэ вудуръёсын мукет куакъёс пӧлын.
Гырлы сяська

Гырлы сяська (латин кылын "Campanula ")
Кеч бадь

Кеч бадь яке бредина (латин кылын "Salix caprea") – 1-о м писиу яке куак, будэ нюлэскын яке нюлэс дуръёсын
Шупу

Шупу (латин кылын "Viburnum") – жимолостной семьяысь пичи писпуос но куакъёc. Уйшор пал полушариын ог 150 пӧртэм.
Лыстэм пужым

Лыстэм пужым (латин кылын "Larix" ; ӟуч кылын "лиственница" ) – пужым семьяысь писпу. Евразиын но Уйшор Америкаын ог 10-15 пӧртэмез будэ.
Нюрдушес

Нюрдушес (латин нимыз "Circus aeruginosus") – бадӟым сьöсь тылобурдо.
Вож атасгурӟон

Вож атасгурӟон (латин кылын "Crataegus viridis") – льӧль сяськаё куак пӧлысь будос.
Векчи куаро беризь

Векчи куаро беризь () – липовой семьяысь писпу. 20-25 м ӝужда, улэ 300-400 ар ӵоже. Лымшор палан ӵемгес пумиське, шор ёросъёсын нюлэсъёс дуртӥгес будэ, яратэ пурысь нюлэс но карбонат. муосты, уг яраты нюромем интыосты. Мушъёслы мӧль сёто. Сяськаосыз эмъянын кутӥсько, нюламез потто. Пуэз пӧртэм арбериос лэсьтыны мынэ.
Европаысь беризь

Европаысь беризь (латин кылын "Tilia × europaea") – липовой семьяысь писпу.
Амурысь беризь

Амурысь беризь (латин кылын "Tilia amurensis") – липовой семьяысь писпу.
Америкаысь беризь

Америкаысь беризь (латин кылын "Tilia americana") – липовой семьяысь писпу.
Тӧдьы беризь

Тӧдьы беризь (латин кылын "Tilia heterophylla") – липовой семьяысь писпу.
Кызьпу

Кызьпу (латин кылын "Betula") – кызьпу выжыысь писпуос но куакъёс. Лыдъяське, Росси кунын со тужгес но зол вӧлмем пу. 120 пӧртэм. Кызьпу паськыт вӧлмемын уйпал полушариын. 
Кызьпулэн тросэз люкетъёсыз уже кутӥсько: пуэз, сулэз, туез, сурсвуэз. Кызьпу почкаос но куаръёс кутӥсько эмъяськон удысын. Туй – кызьпулэн уно аръёс ӵоже зӧкам сулэз. Куд-ог кызьпуосын бакчаосты чебермало, мукетъёсыныз бусыосты тӧллэсь утё. 
Кызьпу бадӟым инты басьтэ славян, скандинав, финн-угор но мукет калыкъёслэн лулчеберетазы.
Биологи описаниез.
Кызьпулэн ӝуждалаез – ог 30-45 м, зӧкталаез 120—150 см. Куд-ог куакъёс музъмлэсь кӧнялы ке гинэ ӝутӥськыса будо. 
Выжыоссы бадӟымесь но юнэсь. Пӧртэм интыосын соос висъясько – яке музъем валлин будо, яке муре кошко. Кызьпу нырысетӥ аръёссэ гинэ каллен будэ. Собере со шаплыгес выллань кыстӥське. Соин ик со ворме мукет будосъёсты.
Кызьыпу сул ӵемысь тӧдьы, но быгатэ луыны ӵужалэс, лемлет, гордалэс, пурысь, курень яке воксё сьӧд. 
Удмуртиысь видъёс.
Удмурт шаерын 4 тусоез : ошиськись ("Betula pendula") но пазьырес кызьпуос арама кылдыто, будо 25 м ӝужда. Лапкыӵес но карлик кызьпуос кылдыто лапег куакъёс асьме палан шергес пумисько, соосты утёно.
Ошиськись кызьпу

Ошиськись кызьпу (латин кылын "Betula pendula") – котырез вож карыса чеберманын кутӥське, пуэз но туез - мебель лэсьтонын, фанера но пӧртэм арбериос лэсьтонын, куаръёсыз, пучыосыз, курез но сокез – медицинаын, эмъяськонын.
Сьӧд кызьпу

Сьӧд кызьпу (латин кылын "Betula nigra ") – кызьпу семьяысь писпу.
Ӵуж кызьпу

Ӵуж кызьпу (латин кылын "Betula costata ") – кызьпу семьяысь писпу.
Векчи куаро кызьпу

Векчи куаро кызьпу (латин кылын "Betula microphylla") – кызьпу семьяысь писпу.
Нюр кызьпу

Нюр кызьпу (латин кылын "Betula pumila") – кызьпу семьяысь писпу.
Кудымульы

Кудымульы (латин кылын "Vaccinium myrtillus") – ческыт лыз емышо, векчи куаро лапег будос. Трос будэ пужымо тэльёсын. Туж ческыт, трос витамино емыш.
Ягмульы

Ягмульы (латин кылын "Vaccinium vitis-idaea ") – ческыт горд емышо, векчи куаро лапег будос. Куаръёсыз векчиесь но чурытэсь. Будэ нюр-кот интыосын. Ӝуждалаез 5-25 сантиметр. Емышез вуэ гудырикошконэ, куарусёнэ. Нап-горд емышаз туж трос витаминэз. Котькуд будос йылын куинь горд емышез луэ.
Вужерез яратӥсь емыш. Будэ со бадӟым нюлэсъёсын. Вуыны кутске гудырикошкон толэзе. Октыны луэ вуымтэоссэ но, пеймыт интые пуктӥды ке, гордэктозы. Туж чырс маке. Варення яке компот дасяны кутскиды ке, сакырдэс эн жалялэ.
Нюрмульы

Нюрмульы (латин кылын "Vaccinium" subgenus "Oxycoccos") – ческыт горд емышо, векчи куаро лапег будос. Та емыш будэ нюр-кот интыосын. Бичало сое бер сӥзьыл. Музъем вылтӥ кыстӥськись будос,
кузьдалаез 80 сантиметр пала луэ. 
Нюрмульы витаминъёсын туж узыр. Солэсь лэсьто ческыт юон, дасяло варення.
Лыз эмезь

Лыз эмезь (латин кылын "Rubus caesius" но "Rubus fruticosus" ) – ческыт лыз емышо куак.
Кыйчорыг

Кыйчорыг яке Кый чорыг (латин кылын "Misgurnus fossilis") – чорыг.
Султанахмет мечеть

Султанахмет мечеть яке Лыз мечеть ( турок кылын "Sultanahmet Camii" ) — Турцилэн мечетьез.
Шехзаде мечеть

Шехзаде мечеть ( турок кылын Şehzade Camii ) — Турцилэн мечетьез.
Фатих мечеть

Фатих мечеть ( турок кылын Fatih Camii ) — Турцилэн мечетьез.
Лалели мечеть

Лалели мечеть ( турок кылын Laleli Camii ) — Турцилэн мечетьез.
Михримах Султан мечеть

Михримах Султан мечеть ( турок кылын Mihrimah Sultan Camii ) — Турцилэн мечетьез.
Дакарысь соборной мечеть

Дакарысь соборной мечеть ( француз кылын Grande Mosquée de Dakar ) — Сенегаллэн мечетьез.
Альпака

Альпака (латин кылын "Vicugna pacos") – Дуэ семьяысь бадӟым пӧйшур.
Викунья

Викунья (латин кылын "Vicugna vicugna ") – Дуэ семьяысь бадӟым пӧйшур.
Лама (пӧйшур)

Лама (латин кылын "Lama glama") – Дуэ семьяысь бадӟым пӧйшур.
Гуанако

Гуанако (латин кылын "Lama guanicoe") – Дуэ семьяысь бадӟым пӧйшур.
Пекари

Пекари (латин кылын "Tayassuidae") – Америкаын улӥсь бадӟым пӧйшур.
Америкаысь бизон

Америкаысь бизон (латин кылын "Bison bison") – Америкаысь бадӟым пӧйшур.
Зубр

Зубр яке Европаысь бизон (латин кылын "Bison bonasus") – Европаысь бадӟым пӧйшур.
Гарна

Гарна () – Bovidae семьяысь Индилэн антилопа.
Вылтусыз.
Гарна — бадӟым антилопа ӧвӧл. Солэн ӝуждалаез холкаен 80 см, кузьдалаез 125 см, секталаез 40 кг. Сюръёссы вань айыослэн гинэ, кузьдалаез 75 см. Сюрыз гарнадэн кузь, спираль кадь.
Геренук

Геренук (латин кылын "Litocranius walleri") – Bovidae семьяысь Африкалэн бадӟым антилопа.
Газель-доркас

Европаысь бизон (латин кылын "Gazella dorcas") – Bovidae семьяысь Африкалэн пичи антилопа.
Чинкара

Чинкара (латин кылын "Gazella bennettii") – Лымшор Азилэн бадӟым пӧйшур.
Джейран

Джейран (латин кылын "Gazella subgutturosa") – Bovidae семьяысь Азилэн пичи антилопа.
Газель-дама

Газель-дама (латин кылын "Gazella dama") – Bovidae семьяысь уйпал Африкалэн пичи антилопа.
Спрингбок

Спрингбок (латин кылын "Antidorcas marsupialis") – Bovidae семьяысь лымшор Африкалэн пичи антилопа.
Дзерен

Дзерен (латин кылын "Procapra gutturosa") – Bovidae семьяысь Монголилэн пичи антилопа.
Сайга

Сайга (латин кылын "Saiga tatarica") – Bovidae семьяысь Шор Азилэн пичи антилопа.
Ориби

Ориби (латин кылын "Ourebia ourebi") – Bovidae семьяысь Африкалэн пичи антилопа.
Алматыысь метрополитен

Алматы метрополитен (каз. "Алматы метрополитенi / Алматы метросы"; ӟуч. "Алматинский метрополитен")
Конгони

Конгони (латин кылын "Alcelaphus buselaphus") – Bovidae семьяысь Африкалэн бадӟым антилопа.
Хирола

Хирола (латин кылын "Beatragus hunteri") – Bovidae семьяысь Африкалэн бадӟым антилопа.
Гну

Гну (латин кылын "Connochaetes") – Африкалэн бадӟым пӧйшуръёс.
Чагыр гну

Чагыр гну (латин кылын "Connochaetes taurinus") – Bovidae семьяысь Африкалэн бадӟым антилопа.
Сьӧд гну

Сьӧд гну яке Тӧдьы быжо гну (латин кылын "Connochaetes gnou") – Bovidae семьяысь Африкалэн бадӟым антилопа.
Топи (пöйшур)

Топи (латин кылын "Damaliscus lunatus") – Bovidae семьяысь Африкалэн бадӟым антилопа.
Горд бубал

Горд бубал (латин кылын "Alcelaphus caama") – Bovidae семьяысь Африкалэн бадӟым антилопа.
Тӧдьы ымныро бубал

Тӧдьы ымныро бубал (латин кылын "Damaliscus pygargus") – Bovidae семьяысь Африкалэн бадӟым антилопа.
Ньяла

Ньяла (латин кылын "Tragelaphus angasii") – Bovidae семьяысь Африкалэн бадӟым антилопа.
Гурезь ньяла

Гурезь ньяла (латин кылын "Tragelaphus buxtoni") – Bovidae семьяысь Эфиопилэн бадӟым антилопа.
Ситатунга

Ситатунга (латин кылын "Tragelaphus spekei") – Bovidae семьяысь Африкалэн бадӟым антилопа.
Бушбок

Бушбок (латин кылын "Tragelaphus scriptus") – Bovidae семьяысь Африкалэн бадӟым антилопа.
Бадӟым куду

Бадӟым куду (латин кылын "Tragelaphus strepsiceros") – Bovidae семьяысь Африкалэн бадӟым антилопа.
Пичи куду

Пичи куду (латин кылын "Tragelaphus imberbis") – Bovidae семьяысь Африкалэн пичи антилопа.